b'\n_START_ARTICLE_\nJ\xc3\xb5hvi\n_START_PARAGRAPH_\nJ\xc3\xb5hvi (tysk: Jewe) er en by i nord\xc3\xb8stlige Estland, og administrativt sete i Ida-Viru fylke. Byen ligger ca. 160 km \xc3\xb8st for Tallinn, og 50 km vest for Narva. Stedet ligger bare 6 km s\xc3\xb8r\xc3\xb8st for byen Kohtla-J\xc3\xa4rve, som er nesten helt sammenvokst med J\xc3\xb5hvi, Kohtla-N\xc3\xb5mme og andre industribyer til et sammenhengende byomr\xc3\xa5de orientert \xc3\xb8st-vest langs jernbanen mot Narva, og basert p\xc3\xa5 oljeskifer-forekomstene i omr\xc3\xa5det._NEWLINE_Befolkningen  i 1999 var p\xc3\xa5 12\xc2\xa0112 innbyggere, hvorav 6\xc2\xa0483 var etniske russere og 4\xc2\xa0022 etniske estere. Folketallet er per 2005 p\xc3\xa5 11\xc2\xa0533._NEWLINE_J\xc3\xb5hvi er f\xc3\xb8rst nevnt som by i 1241 i Kong Valdemars jordebok da byen var under dansk herred\xc3\xb8mme._NEWLINE_Historiske navn p\xc3\xa5 J\xc3\xb5hvi er Gewi og Jewi._NEWLINE_J\xc3\xb5hvi betjenes av den baltiske jernbane.'